Les dades obertes ( open data en anglès) són conjunts de dades produïdes o recopilades per organismes públics que les administracions públiques posen a disposició de la ciutadania perquè les puguin utilitzar lliurement de manera senzilla i còmoda.
Les dades obertes tenen un gran valor potencial i són essencials per a la transparència de les administracions públiques, l'eficiència i la igualtat d'oportunitats a l'hora de crear riquesa.
El principal objectiu de l'obertura de dades és posar a disposició de la societat i fer públiques les dades que gestiona l'Administració, de manera que qualsevol persona o organització pugui utilitzar-les.
Amb aquest servei, les administracions augmenten la transparència, ja que el ciutadà accedeix a una visió real de la prestació de serveis.
A més, la reutilització de dades obertes per part d'empreses, entitats, associacions i ciutadania en general permet l'elaboració de nous productes i serveis que aporten valor, innovació, coneixement i oportunitats de negoci.
Les llicències i els termes d'ús de les dades obertes estan sotmeses a les lleis de reutilització de la informació del sector públic, i en alguns casos poden tenir llicències de propietat intel·lectual, tot i que es tendeix a obrir-les sense condicions, sempre que es mantinguin sense manipular i amb la citació obligatòria de la font i de la seva darrera actualització.
Per a més informació, podeu consultar l'apartat Termes d'ús i llicències.
Perquè les dades obertes compleixin la seva finalitat han de ser:
Els 6 principis de dades obertes
Amb el desenvolupament de la societat de la informació, les dades obertes són una eina d'informació molt valuosa que proporciona avantatges tant per a la ciutadania i les empreses com per a la mateixa Administració, que pot millorar la seva eficiència gràcies a una capacitat més gran d'interoperabilitat.
Oferir dades obertes és un exercici de transparència informativa que permet que la ciutadania tingui informació sobre les accions i serveis de l'Administració i sobre la gestió que es fa dels recursos públics.
Beneficis per a la ciutadania: informació
Beneficis per a les empreses: generar riquesa
Beneficis per a les administracions: transparència
El terme dataset, procedent de l'anglès, es refereix a un conjunt de dades, habitualment estructurades, que s'han utilitzat per a construir una informació publicada en catàlegs de dades o bé es mostren d'una manera independent.
Les dades en brut s'organitzen en datasets per a poder ser indexades i localitzades més fàcilment; per a aconseguir això, s'utilitzen diferents camps que defineixen el grup de dades com ara la descripció, la freqüència d'actualització, el format o la llicència d'ús, entre d'altres.
Actualment, el Portal de dades obertes de la Generalitat de Catalunya integra datasets organitzats en diversos formats, categories i fonts de dades que permeten a la ciutadania disposar d'un gran ventall de dades diferents.
Es poden utilitzar dades molt diverses dels diferents organismes de la Generalitat: dades geogràfiques, meteorològiques, estadístiques, econòmiques, administratives, turístiques, jurídiques, de mobilitat, entre d'altres.
Un format reutilitzable és un format estructurat, obert i que no té propietaris, per exemple, un CSV o XML.
Són formats de dades dissenyats perquè d'altres programes o aplicacions en puguin fer ús, per exemple, per a analitzar-los, creuar-los amb d'altres fonts de dades, o crear-ne visualitzacions en gràfics o mapes.
Al contrari d'aquests, tindríem formats de dades com el PDF, dissenyats per a la consulta de dades i informació, però que no en permeten la reutilització de manera senzilla.
La Llei 19/2014, del 29 de desembre, de transparència, accés a la informació pública i bon govern, estableix que tota la informació del sector públic s'ha de lliurar d'una manera clara, estructurada i en format reutilitzable, per tal de permetre la interoperabilitat, millorar la transparència i la simplificació documental.
Els datasets disponibles a la plataforma de dades obertes es poden exportar en múltiples formats.
A continuació es detallen breument:
És un format obert, senzill i d'ús molt estès per a representar dades tabulades.
Aquests fitxers es poden obrir tant amb editors de text (Bloc de notes de Windows, MS Word) com amb editors de full de càlcul (MS Excel, OpenOffice Calc, etc.).
Les dades s'estructuren en columnes separades per un caràcter determinat (generalment el separador és una coma o un punt i coma per als CSV, i tabulació per als TSV).
Totes les files tenen els mateixos camps, i al final de cada fila hi ha un salt de línia.
A més, es disposa de les opcions d'exportació CSV for Excel i CSV for Excel (Europa).
Aquestes opcions estan formatades de manera que quan s'obren amb MS Excel, el programa interpreta el separador i mostra les columnes de manera separada, facilitant-ne la lectura.
Més informació a http://tools.ietf.org/html/rfc4180.
Format lleuger d'intercanvi de dades entre aplicacions informàtiques.
Ofereix senzillesa a les màquines en la generació i interpretació de les dades.
Està basat en un subconjunt del llenguatge de programació JavaScript, adequat per a la programació per part del client.
Més informació a http://json.org/json-es.html.
Format obert que permet representar les dades de forma estructurada i jeràrquica mitjançant etiquetes.
És un llenguatge dissenyat per a facilitar la reutilització de les dades mitjançant altres programes o aplicacions.
Més informació a https://www.w3.org/TR/2006/REC-xml11-20060816/.
RDF és una especificació per a estructurar les dades en tripletes, en la forma subjecte-atribut-valor, que permet incorporar informació semàntica a les dades.
RDF és una especificació abstracta i no es limita a un format concret.
En la plataforma de dades obertes, es poden descarregar fitxers RDF serialitzats com a XML.
Més informació a https://www.w3.org/TR/REC-rdf-syntax/.
És un format del llenguatge XML que permet la distribució de continguts de pàgines web.
Facilita la publicació d'informació actualitzada als usuaris subscrits a la font RSS sense necessitat d'usar un navegador, utilitzant un programari especialitzat en aquest format.
En el cas de datasets que contenen dades geogràfiques, addicionalment als formats esmentats anteriorment, també es poden exportar en els formats específics següents per a la representació de dades geogràfiques:
El format KML és una notació específica de XML per a la representació de dades geogràfiques.
Els fitxers KML permeten representar diverses geometries (punts, polígons, models 3D, etc.) expressades en latitud, longitud i, opcionalment, altitud.
Es poden distribuir també agrupats en un ZIP (anomenat KMZ) i poden contenir altres recursos com descripcions o imatges associades als elements geogràfics.
Es poden obrir i processar amb programari que implementi KML i KMZ, com és el cas de Google Earth.
Més informació a https://developers.google.com/kml/documentation/kmlreference.
Shapefile és un format propietari de dades espacials d'ús molt estès per a l'intercanvi d'informació geogràfica entre sistemes d'informació geogràfica (SIG).
És un format vectorial d'emmagatzematge digital on es guarda la localització d'elements geogràfics i els atributs associats a aquest, però sense capacitat per a emmagatzemar informació topològica.
El generen diversos fitxers (mínim tres), i té tres tipus d'extensions:.shp,.shx i.dbf.
Més informació a http://www.esri.com/library/whitepapers/pdfs/shapefile.pdf.
El format GeoJSON és un format obert per a representar diferents estructures de dades geogràfiques conjuntament amb atributs no geogràfics, basant-se en el format JSON.
Més informació a http://geojson.org/geojson-spec.html.
Aquesta opció permet la descàrrega del fitxer en el mateix format en què va ser carregat a la plataforma de dades obertes.
Les dades obertes es poden utilitzar per a qualsevol tipus de finalitat: per exemple, faciliten consultar informació sobre diferents temàtiques i construir aplicacions, en especial programari i formes de visualització, que utilitzen la informació lliure com a font.
Entre d'altres usos, es poden realitzar estudis estadístics socioeconòmics, que a posteriori seran utilitzats per moltes empreses amb propòsits d'anàlisi de mercats i avaluació de risc comercial, màrqueting i vendes.
Els periodistes de dades utilitzen les dades obertes com a matèria prima en comptes d'altres fonts d'informació, i treballen en l'anàlisi crítica de la informació, amb l'objectiu d'oferir representacions de la informació comprensibles i molt intuïtives.
Al Portal de dades obertes es poden trobar datasets d'un gran ventall d'àmbits temàtics i tipologies de format.
Per tal de classificar els conjunts de dades per àmbits temàtics, s'han identificat un seguit de categories.
Les categories són úniques per cada conjunt de dades i s'han elaborat a partir de les categories determinades en la Norma Tècnica d'Interoperabilitat de Reutilització de recursos de la informació ( https://www.boe.es/boe/dias/2013/03/04/pdfs/BOE-A-2013-2380.pdf ), d'àmbit estatal.
Es tracta de categories habitualment emprades en múltiples portals de referència com 060, EUGO, INE, EUROSTAT, WORLD BANK o OECD.
La Norma Tècnica d'Interoperabilitat de Reutilització de recursos de la informació preveu les categories següents:
Inclou innovació, recerca, R+D+I, telecomunicacions, internet, i societat de la informació
Inclou temps lliure i activitats lúdiques
Inclou immigració i emigració, família, dones, infància, gent gran i padró
Inclou deute, moneda, banca i finances
Inclou escoles, educació i activitats de formació
Inclou instal·lacions esportives, federacions i competicions
Inclou mercat immobiliari i habitatge
Inclou meteorologia, geografia i conservació de la fauna i flora
Inclou pressupostos, organigrama institucional, legislació interna i funció pública
Inclou protecció civil i defensa
Inclou participació ciutadana, marginació, envelliment actiu, dependència, jubilació, assegurances i pensions, prestacions i subvencions
Inclou transport, comunicacions i trànsit
Inclou construcció, infraestructures, equipaments públics i sanejament públic
Addicionalment, es va afegir la categoria «Memòria» per incloure-hi tots aquells conjunts de dades que fan referència a la memòria històrica del país.
Complementàriament, els conjunts de dades tenen assignades etiquetes o paraules clau.
Les etiquetes són més nombroses que les categories i normalment cada conjunt de dades té més d'una etiqueta assignada, per tal de facilitar les opcions de cerca.
Per altra banda, els conjunts de dades publicats al Portal es poden trobar en diverses classes de format, o tipus de vista.
A l'hora de cercar conjunts de dades en el catàleg, el tipus de vista permet filtrar segons les tipologies de formats en què es troben els conjunts de dades.
Cal tenir en compte que el tipus de vista no respon a formats concrets sinó a tipologies de format (enllaços, arxius tabulars, arxius amb informació geoespacial, etc.), que al seu torn, poden trobar-se en diferents formats.
A continuació es descriu en què consisteix cada tipus de vista:
Arxius que es troben publicats a la plataforma de dades obertes però que aquest no interpreta com a informació estructurada.
Arxius amb informació geoespacial.
Es poden descarregar amb dades geoespacials com a KML, KMZ, SHP, original i GeoJSON; i sense dades geoespacials o amb dades d'una capa específica com a CSV i JSON.
Consisteixen en conjunts de dades filtrades a partir d'un conjunt de dades original publicat a la plataforma de dades obertes.
Es tracta de visualitzacions gràfiques de conjunts de dades publicats a la plataforma de dades obertes.